c



އުނގޫފާރު ރީޖަނަލް ހޮސްޕިޓަލް

ރ.އުނގޫފާރު، ދިވެހި ރާއްޖެ

އުނގޫފާރު ރީޖަނަލް ހޮސްޕިޓަލް ފޮޅާ ސާފުކޮށްދޭނެ ފަރާތެއް ހޯދުމަށް ކުރެވުނު އިޢުލާނާއި ބެހޭ މަޢުލޫމާތު ޝީޓު

a

**އުނގޫފާރު ރީޖަނަލް ހޮސްޕިޓަލް**

ރ.އުނގޫފާރު، ދިވެހި ރާއްޖެ

އުނގޫފާރު ރީޖަނަލް ހޮސްޕިޓަލް ފޮޅާ ސާފުކޮށްދޭނެ ފަރާތެއް ހޯދުމަށް ކުރެވުނު އިޢުލާނާއި ބެހޭ މަޢުލޫމާތު ޝީޓު

1. ބީލަމާއިބެހޭ ތަފްޞީލު

ޕްރޮޖެކްޓް: އުނގޫފާރު ރީޖަނަލް ހޮސްޕިޓަލް ފޮޅާ ސާފުކޮށްދޭނެ ފަރާތެއް ހޯދުމަށް

|  |  |
| --- | --- |
| (IUL)URH/2019/27 | އިޢުލާން ނަންބަރ |
| 23/12/2019 | އިޢުލާން ކުރި ތާރީޚް |
| 23 ޑިސެމްބަރ 2019 ވާ ހޯމަ ދުވަހުން ފެށިގެން 26 ޑިސެމްބަރ 2019 ވާ ބުރާސްފަތި ދުވަހުގެ ނިޔަލަށް ހެނދުނު 09:00 އިން 13:00 | ރެޖިސްޓަރ ކުރުން |
| 29 ޑިސެމްބަރ 2019 ވާ އާދިއްތަ ދުވަހު ހެނދުނު 09:00  | މަޢުލޫމާތު ސާފުކުރުން |
| 05 ޖަނަވަރީ 2020 ވާ އާދިއްތަ ދުވަހުގެ ހެނދުނު 10:00 | އަންދާސީ ހިސާބު ހުށަހެޅުން |

ހ. އަންދާސީ ހިސާބު ހުށަހެޅޭނީ ރެޖިސްޓަރ ކުރަން ވަޑައި ގަންނަވާ ފަރާތްތަކަށެވެ. އެނޫން ފަރާތްތަކުން ހުށަހަޅުއްވާ އަންދާސީ ހިސާބު ބަލައެއް ނުގަނެވޭނެއެވެ.

ށ. އަންދާސީ ހިސާބު ހުށަހަޅުއްވަންވާނީ ބަންދުކޮށްފައިވާ ސިޓީއުރައެއްގައެވެ. ސިޓީއުރައިގެ ބޭރުގައި ތިރީގައިވާ ގޮތަށް އެޑްރެސްކޮށްފައި އޮންނަންވާނެއެވެ.

އުނގޫފާރު ރީޖަނަލް ހޮސްޕިޓަލުގެ ކުނިކަހާ ފޮޅާ ސާފުކުރުމުގެ މަސައްކަތަށްއެދި

އުނގޫފާރު ރީޖަނަލް ހޮސްޕިޓަލް

ރ.އުނގޫފާރު ، ދިވެހިރާއްޖެ

1.1 އަންދާސީ ހިސާބާއިއެކު ހުށަހަޅަންޖެހޭ ލިޔުންތައް

ހ. ފުރިހަމަ ކުރެވިފައިވާ ބީލަން ފޯމު. ބީލަން ފޯމުގައި ސޮއި ކުރުމަށް ކަނޑައަޅާފައިވާ ހުރިހާ ބައެއްގައި ސޮއިކުރަންވާނެއެވެ.

ށ. މަސައްކަތުގެ ތަފްޞީލަށް 1 މަސްދުވަހަށް ކަނޑައަޅާ އަގު.

ނ. މަސައްކަތް ކުރިއަށް ގެންދާނެ ގޮތުގެ ޕްރޮޕޯޒަލް. (ތިރީގައި ބަޔާންވެފައިވާ ހުރިހާ ބައިތަކެއް ޕްރޮޕޯޒަލްގައި ހިމަނަންވާނެއެވެ.)

* މުވައްޒަފުންގެ އަދަދު (ޝިފްޓު ޑިއުޓީގައި މަސައްކަތްކުރާ މުވައްޒަފުންގެ ޢަދަދާއި ޝިފްޓު ޑިއުޓީގެ ތާވަލް)
* ފޮޅާ ސާފުކުރުމަށް ބޭނުންކުރާނެ ތަކެތީގެ ލިސްޓު.

ރ.ކުންފުންޏަކުން ނުވަތަ ޕާޓްނާޝިޕްއަކުންނަމަރަޖިސްޓްރީ ކޮށްފައިވާކަމުގެ ރަޖިސްޓްރޭޝަން ސެޓިފިކެޓްގެ ކޮޕީ. އަދި ކުންފުނީގެ ޙިއްސާދާރުންގެ މަޢުލޫމާތު ހުށަހަޅަންވާނެއެވެ. މިގޮތުން ހުށަހަޅުއްވާ ލިޔުމަކީ މިނިސްޓްރީ އޮފް އިކޮނޮމިކް ޑިވެލޮޕްމަންޓުން ދޫކޮށްފައިވާ ލިޔުމަކަށް ވާންވާނެއެވެ.

ބ. ލޯކަލް އިންވެސްމެންޓަކުންނަމަ ރަޖިސްޓްރީ ކޮޕީ

ޅ. އަމިއްލަ ފަރާތަކުންނަމަ އައި.ޑީ.ކާޑް ކޮޕީ.

* **އަންދާސީ ހިސާބު ހުށަހަޅުއްވާއިރު 1.1 ގައި ދެންނެވިފައިވާ ލިޔުންތައް ހުށަހަޅުއްވަންވާނެއެވެ. އަދި މި ލިޔުންތައް ހުށަނާޅާނަމަ އަންދާސީ ހިސާބު ބާޠިލްކުރެވޭނެއެވެ.**
* **ހުށަހަޅާ އަންދާސީ ހިސާބަކީ އެމަސައްކަތް ކުރުމަށް އެކަށީގެންވާ އަގަކަށްވުރެ ކުޑަ އަގެއްކަމުގައިވާނަމަ އެއަންދާސީ ހިސާބެއް ޑިސްކޮލިފައިކުރެވޭނެއެވެ.**
* **ބީލަން ޙާސިލްކުރާ ފަރާތަކީ އަމިއްލަ ފަރާތެއްނަމަ އެފަރާތާއި މަސައްކަތް ޙަވާލުކުރެވޭނީ އެފަރާތުގެ ވިޔަފާރި މިނިސްޓްރީ އޮފް އިކޮނޮމިކް ޑިވެލޮޕްމަންޓުގައި ރަޖިސްޓްރީ ކުރުމުންނެވެ.**
	1. އަންދާސީ ހިސާބު ހުށަހަޅާ ފަރާތްތަކާއި ޝަރުޠުކުރެވޭ ކަންތައްތައް

ހ. އިޢުލާންއަށް ރެޖިސްޓަރ ކުރަން ވަޑައިގަންނަވާ ބޭފުޅަކަށް ދެކުންފުންޏެއްގެ ނުވަތަ ދެފަރާތެއްގެ ނަމުގައި ރެޖިސްޓަރ އެއް ނުކުރެއްވޭނެއެވެ.

ށ. އަންދާސީ ހިސާބު ހުށަހަޅުއްވަން ވަޑައިގެންނެވޭނީ ރެޖިސްޓަރ ކުރަން ވަޑައިގެންނެވި ފަރާތްތަކަށް އެކަންޏެވެ. ރެޖިސްޓަރ ކުރަން ވަޑައިނުގަންނަވާ ފަރާތްތަކުގެ އަންދާސީ ހިސާބު ބަލައެއްނުގަނެވޭނެއެވެ.

ނ. ކޮންޓްރެކްޓަރ އަގު ހުށަހަޅުއްވާ އިރު ޖީ.އެސްޓީ އަށްވާ ފައިސާ ހިމަނަން ވާނެއެވެ. ކޮންޓްރެކްޓަރ ހުށަހަޅުއްވާފައިވާ އަގުގެ އިތުރަށް ޖީ.އެސް.ޓީ އެއް ނުދެވޭނެ އެވެ. ޖީ.އެސް.ޓީ އަށް ރަޖިސްޓްރީ ކޮށްފައިވާ ފަރާތް ތަކުން ޖީ.އެސް.ޓީ ރަޖިސްޓްރޭޝަންގެ ކޮޕީ އެއް ހުށަހަޅަން ޖެހޭނެއެވެ. (އަހަރެއްގެ ތެރޭގައި އެއްމިލިއަން ރުފިޔާ 1,000,000.00)) އަށްވުރެ ގިނައިން އާމްދަނީ ލިބޭވަރަށް މަހަކަށް އަގު ހުށަހަޅާފައިވާ (ޖީ.އެސްޓީ.އަށް ރަޖިސްޓްރީ ކޮށްފައިނުވާ) ފަރާތެއް މިޕްރޮޖެކްޓުގެ މަސައްކަތަށް ހޮވިއްޖެނަމަ ޕްރޮޖެކްޓުގެ އެއްބަސްވުމުގައި ސޮއިކުރެވޭނީ ހޮވުނު ފަރާތް ޖީ.އެސް.ޓީއަށް ރަޖިސްޓްރީ ވުމަށްފަހު މިމިނިސްޓްރީ އަށް ލިއުމުން އެންގުމުންނެވެ. ޖީ.އެސް.ޓީއަށް ރަޖިސްޓްރީވުމަށް ދެވޭނީ ސަރުކާރު ބަންދު ނޫން 7 (ހަތް ) ދުވަހެވެ.

ރ. އަންދާސީ ހިސާބު ހުށަހަޅުއްވާއިރު ދައުލަތަށް ދައްކަން ޖެހޭ އެއްވެސް ޓެކުހެއް ނެތް ކަމަށް މީރާ އިން ދޫކުރާ ލިޔުން (ޓެކްސް ކްލެއަރެންސް ރިޕޯޓް) ހުށަހަޅުއްވަން ވާނެއެވެ. އަންދާސީ ހިސާބު ހުށަހަޅުއްވާއިރު ދައުލަތަށް ދައްކަން ޖެހޭ އެއްވެސް ޓެކުހެއް ނެތް ކަމަށް މީރާ އިން ދޫކުރާ ލިޔުން (ޓެކްސް ކްލެއަރެންސް ރިޕޯޓް) ހުށަހަޅުއްވަން ވާނެއެވެ. މި ރިޕޯޓް ހުށަހަޅާފައި ނުވާނަމަ ރިޕޯރޓް ހުށަހެޅުމަށް ބީލަން ކާމިޔާބުވާ ފަރާތަށް ސަރުކާރު ބަންދުނޫން 07 (ހަތެއް) ދުވަސް ދެވޭނެއެވެ.

ބ. ކޮންޓްރެކްޓަރ ހުށަހަޅުއްވާފައިވާ ޑޮކިޔުމެންޓްތައް ޗެކް ކުރާއިރު ޞައްޙަ ނޫން ޑޮކިޔުމަންޓެއް ހުށައަޅުއްވާފައިވާ ކަމަށް ސާބިތު ވެއްޖެނަމަ އެ ކޮންޓްރެކްޓަރ އެއްގެ ބިޑް ބާޠިލް ކުރެވޭނެ އެވެ.

ޅ. އަންދާސީ ހިސާބު ހުށަހަޅުއްވަން ވަޑައިގަންނަވާ ފަރާތްތަކުން އަންދާސީ ހިސާބު ހުށަހަޅުއްވަން ކަނޑައެޅިފައިވާ ވަގުތަށް ހާޒިރުވެވަޑައިގަންނަވަންވާނެއެވެ. އަދި އަންދާސީ ހިސާބު ހުށަހަޅުއްވަން ވާނީ ބަންދުކުރެވިފައިވާ ސިޓީ އުރައެއްގައެވެ.

ކ. މި ބީލަމުގެ މުއްދަތަކީ ބީލަން ހުށަހަޅާ ތާރީޚުން ފެށިގެން 90 (ނުވަދިހަ) ދުވަހެވެ. އެހެންކަމުން ބީލަމަށް އެއްވެސް ބަދަލެއް ނުގެނެސް ބީލަމުގެ މުއްދަތު ދެމިއޮންނާނެއެވެ.

އ. ޕޮއިންޓް ދިނުމަށް ބޭނުންވާ ޑޮކިޔުމެންޓް ތައް ކޮންޓްރެކްޓަރ ހުށަހަޅުއްވަން ވާނެއެވެ. ކޮންޓްރެކްޓަރުން ހުށަހަޅުއްވާ ބިޑްތައް އިވޭލުއޭޓް ކުރުމުގައި ޕޮއިންޓް ދެވޭނީ ހުށަހަޅުއްވާފައިވާ ޑޮކިޔުމެންޓް ތަކަށް ބިނާ ކޮށެވެ. މިގޮތުން ހުށައަޅުއްވަން ޖެހިވަޑައިގަންނަވާ ޑޮކިޔުމަންޓް ތަކުގެ ތެރެއިން ޑޮކިޔުމެންޓެއް ހުށަހަޅުއްވާފައި ނުވާނަމަ އެފަރާތް ތަކަށް އެއައިޓަމަކަށް ޕޮއިންޓެއް ނުލިބޭނެ އެވެ.

1. ބީލަން ހާޞިލްކުރާނެ ފަރާތެއް ހޮވުމުގައި ބަލާ މިންގަނޑުތައް

|  |  |  |  |  |
| --- | --- | --- | --- | --- |
| **ހުށަ ހެޅި ފަރާތް** | **އަގު** | **ތަޖުރިބާ** | **ފައިނޭންސް** | **ޖުމްލަ** |
|  | 70 | 15 | 15 | 100 |

**2.1 އަގަށް ޕޮއިންޓް ދޭނެގޮތް**

އެންމެ ކުޑައަގު ހުށަހަޅާފައިވާ ފަރާތަކަށް ލިބޭނީ 70 ޕޮއިންޓް އެވެ. (މިގޮތުން ޕޮއިންޓް ދެވޭނީ އެންމެ ކުޑަ އަގެއް ހުށަހަޅާ ފަރާތަކަށް އެންމެ މަތީ ޕޮއިންޓެވެ. އެއަށްފަހު ޕޮއިންޓް ދެވޭނީ ރޭޝިއޯ އިންނެވެ.) މިގޮތުން ޕޮއިންޓް ދެވޭނީ މަސައްކަތުގެ ފުރިހަމަ އަގަށް 55 ޕޮއިންޓު އަދި މަސައްކަތް ކުރިއަށް ގެންދިޔުމަށް ކަނޑައަޅާފައިވާ ޑިއުޓީ އުސޫލަށް 15 ޕޮއިންޓެވެ.

މަސައްކަތް ކުރިއަށް ގެންދިޔުމަށް ކަނޑައަޅާފައިވާ ޑިއުޓީ އުސޫލަށް ދެވޭ ޕޮއިންޓް

ފޮޅާ ސާފުކުރުމުގެ މަސައްކަތް ކުރިއަށް ގެންދަންވާނީ 24 ގަޑިއިރު ތެރޭގައި 3 ޝިފްޓަށް ބަހާލައިގެންނެވެ. މުވައްޒަފުންގެ ޢަދަދު އެކަށީގެންވާ ކަމުގައި ބެލެވޭނީ ސުޕަވައިޒަރު ފިޔަވައި ޝިފްޓެއްގައި މަދުވެގެން **5** މީހުން ހިމެނިފައިވާނަމައެވެ. ސުޕަވައިޒަރު ފިޔަވައި މަދުވެގެން ޝިފްޓެއްގައި **5** މީހުން ހިމެނިފައިނުވާނަމަ **އަންދާސީ ހިސާބު ބާޠިލްވާނެއެވެ.**

|  |  |  |
| --- | --- | --- |
| ތަފްޞީލު | ލިބޭ ޕޮއިންޓް | މިބަޔަށް ގިނަވެގެން ލިބޭނީ 15 ޕޮއިންޓް |
| ޝިފްޓެއްގައި 5 މުވައްޒަފުން | 5 |
| ޝިފްޓެއްގައި 6މުވައްޒަފުން | 10 |
| ޝިފްޓެއްގައި 6 މުވައްޒަފުންނަށްވުރެ ގިނައިން | 15 |

**2.3 ތަޖުރިބާއަށް ޕޮއިންޓް ދޭނެގޮތް (މިބަޔަށް ގިނަވެގެން ލިބޭނީ 15 ޕޮއިންޓެވެ.)**

ބިޑް ހުށަހެޅި ފަރާތްތަކުން ކޮންޓްރެކްޓް އުސޫލުން މަސައްކަތް ކުރުމުގައި ލިބިފައިވާ ތަޖުރިބާއަށް ބަލައި ދެވޭ ޕޮއިންޓް

|  |  |  |
| --- | --- | --- |
| ތަފްޞީލު | ލިބޭ ޕޮއިންޓް | މިބަޔަށް ގިނަވެގެން ލިބޭނީ 15 ޕޮއިންޓް |
| 1 އަހަރާއި 5 އަހަރާއި ދެމެދުގެ މުއްދަތެއްގައި ހޮސްޕިޓަލްފަދަ ޞިއްޙީ ޚިދުމަތްދޭ ތަންތަން ފޮޅާ ސާފުކުރުމުގެ މަސައްކަތް ކޮށްފައިވާނަމަ | 5 |
| 1 އަހަރާއި 5 އަހަރާއި ދެމެދުގެ މުއްދަތެއްގައި އެހެނިހެން ތަންތަން ފޮޅާ ސާފުކުރުމުގެ މަސައްކަތް ކޮށްފައިވާނަމަ | 2.5 |
| 5 އަހަރާއި 10 އަހަރާއި ދެމެދުގެ މުއްދަތެއްގައި ހޮސްޕިޓަލްފަދަ ޞިއްޙީ ޚިދުމަތްދޭ ތަންތަން ފޮޅާ ސާފުކުރުމުގެ މަސައްކަތް ކޮށްފައިވާނަމަ | 10 |
| 5 އަހަރާއި 10 އަހަރާއި ދެމެދުގެ މުއްދަތެއްގައި އެހެނިހެން ތަންތަން ފޮޅާ ސާފުކުރުމުގެ މަސައްކަތް ކޮށްފައިވާނަމަ | 5 |
| 10 އަހަރަށްވުރެ ދިގު މުއްދަތަކަށް ހޮސްޕިޓަލްފަދަ ޞިއްޙީ ޚިދުމަތްދޭ ތަންތަން ފޮޅާ ސާފުކުރުމުގެ މަސައްކަތްކޮށްފައިވާނަމަ | 15 |
| 10 އަހަރަށްވުރެ ދިގު މުއްދަތަކަށް އެހެނިހެން ތަންތަން ފޮޅާ ސާފުކުރުމުގެ މަސައްކަތް ކޮށްފައިވާނަމަ | 10 |

* މިބަޔަށް ޕޮއިންޓް ލިބޭނީ 25,000.00ރ އަށްވުރެ މަތީން ފޮޅާ ސާފުކުރުމާއި ގުޅޭގޮތުން ކޮށްފައިވާ މަސައްކަތްތަކަށް ހުށަހަޅާފައިވާ ލިޔުންތަކަށެވެ. ހޮސްޕިޓަލްފަދަ ޞިއްޙީ ޚިދުމަތްދޭ ތަންތަންފޮޅާ ސާފުކުރުމުގެ މަސައްކަތް ކޮށްފައިވާނަމަ އިސްކަންދެވޭނެއެވެ.

**2.4 ފައިނޭންސަށް ޕޮއިންޓް ދޭނެގޮތް (މިބަޔަށް ގިނަވެގެން ލިބޭނީ 15 ޕޮއިންޓެވެ.)**

* ފައިނޭންސްކަމުގައި ބެލެވޭނީ ބިޑު ހުޅުވާ ތާރީޚާއި ހަމައަށް އަންދާސީ ހިސާބު ހުށަހަޅުއްވާފައިވާ ފަރާތުގެ ވޭތުވެދިޔަ 3 މަސްދުވަހުގެ ބޭންކް ސްޓޭޓްމަންޓެވެ. މިގޮތުން ބެލެވޭނީ ބޭންކް ސްޓޭޓްމަންޓަށް ފައިސާ ޖަމާކޮށްފައިވާ އަދަދެވެ.

|  |  |  |
| --- | --- | --- |
| ހުށަހަޅާފައިވާ އަގުގެ 2/1 ފައިނޭންސް ހުރިނަމަ | 10 | މިބަޔަށް ގިނަވެގެން ލިބޭނީ 15 ޕޮއިންޓް |
| ހުށަހަޅާފައިވާ އަގާއި އެއްވަރުގެ ނުވަތަ އެއަށްވުރެ ގިނައިން ފައިނޭންސް ހުރިނަމަ | 15 |

1. މަސައްކަތުގެ ތަފްޞީލު

މަސައްކަތް ހަވާލުކުރެވޭ ދުވަހުންފެށިގެން މިއެއްބަސްވުމުގައި ލިޔެ ބަޔާންވެފައިވާ ހުރިހާތަނެއް ހުންނަންވާނީ ރަނގަޅަށް ކުނިކަހާ ފޮޅާ ސާފުކޮށްފައެވެ. މޮޕްއަޅާ ޑިސް އިންފެކްޓް ކުރުމުގައި ބޭނުންކުރަންވާނީ މިއެއްބަސްވުމުގައި ތަފްސީލް ދެވިފައިވާ ތަކެއްޗާއި ކެމިކަލެވެ. މަސައްކަތުގައި ބޭނުންކުރާ ހުރިހާ އާލަތަކާއި ކެމިކަލަކާއި މިނޫނަސް މިބާވަތުގެ ހުރިހާ ތަކެއްޗެއް ހުންނަންވާނީ އެކަށީގެންވާ ރަނގަޅު ފެންވަރެއްގައި ރައްކާތެރިކަމާއެކު ތަރުތީބުންނެވެ. މަސައްކަތްކުރަންވާނީ ހޮސްޕިޓަލަށް އަންނަމީހުންނަށާއި،ހޮސްޕިޓަލްގައި އެޑްމިޓްކުރެވޭ މީހުންނަށް އެއްވެސްކަހަލަ އުނދަގުލެއްނުވާނެގޮތަށް ބަލައިގެން މަސައްކަތްކުރާމީހުންނާއި އެހެންމީހުންގެ ސަލާމަތާރައްކާތެރިކަމަށްޓަކައި އަޅަންޖެހޭ ސަލާމަތީ ފިޔަވަޅުތައް އަޅައިގެންނެވެ. މަސައްކަތްކުރުމަށް ބޭނުންވާފެނާއި، ކަރަންޓް ސައިޓުން ލިބޭނެއެވެ. އަދި މަސައްކަތަށް ބޭނުންވާތަކެތި ބެހެއްޓުމަށްޓަކައި ހޮސްޕިޓަލްގައި ޖާގަހުރި މިންވަރަކުން ތަންލިބޭނެއެވެ. ނަމަވެސް މަސައްކަތްކުރާމީހުން ބޭތިއްބުމަށް ނުވަތަ ރެސްޓްކުރުމަށް ތަނެއް ނުދެވޭނެއެވެ.

3. ކުނިކަހާ ފޮޅާ ސާފުކޮށްދޭންޖެހޭ ތަންތަނާއި ތަކެތި

3.1 އޯޕީޑީ އޭރިޔާ ނުވަތަވެއިޓިންގ އޭރިޔާ،ރިސެޕްޝަނާއި ކޮރިޑޯތައް

ހ. އޯ.ޕީ.ޑީ އޭރިއާ ނުވަތަ ވެއިޓިންގ އޭރިއާ އާއި ކޮރިޑޯތައް މަދުވެގެން 24 ގަޑިއިރުގެތެރޭގައި 6 (ހައެއް)ފަހަރު (ޝިފްޓެއްގައި 2 ފަހަރު) ކުނިކަހައި ސާފުކުރަންވާނެއެވެ. އަދި ވާރެ ވެހޭ ދުވަސްވަރެއްގައި މީހުން ވަދެނިކުތުމުގައި އޯ.ޕީ.ޑީ އޭރިޔާ ހަޑިވަމުން ދާނަމަ، ސާފުކޮށް އޮންނާނެހެން އަބަދުވެސް މޮޕް އަޅައި ރީތި ކުރަންވާނެއެވެ.

ށ. މީގެ ތެރެއިންތިންފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ 4.2 ވަނަ މާއްދާގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ނ. އޯ.ޕީ.ޑީ އޭރިއާއާއި ކޮރިޑޯ ތަކުގައި ހުންނަ ހުރިހައި ފަރުނީޗަރާއި މިނޫނަސް މިފަދަތަކެތީގެ ހިރަފުސް މަދުވެގެން 24 ގަޑިއިރުގެތެރޭގައި 1 (އެކެއް) ފަހަރު ފޮޅައި ސާފުކުރަންވާނެއެވެ.

ރ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގ އާއި ފަންކާތަކާއި ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. އިސްވެ ނަންގަނެވިދިޔަ ސަރަޙައްދުގައި ހިމެނޭ ހުރިހައި ތަނެއްގެ ފާރުތަކުގައި ހަރުކުރެވިފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ކަރަންޓް ޑީބޯޑު، ފޮޓޯފްރޭމް ނުވަތަ ޕޯސްޓަރ ފަދަ ތަކެއްޗާއި އަދި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ޅ. ހޮސްޕިޓަލަށް ވަދެ ނުކުތުމަށް ކަނޑައެޅިފައިވާ ދޮރުތަކާއި ފާޚާނާ ކުރިމަތީގައި އަޅާފައިއޮންނަ ފައިފުހި، "ތްރީ އެމް މެޓް" ފަދަތަކެތިން މަދުވެގެން 24 ގަޑިއިރުގެތެރޭގައި ދެފަހަރު ވެލިފޮޅައި ސާފުކުރުމާއިއެކު ހަފުތާއަކު 1 (އެކެއް) ފަހަރު ފެންއަޅައިގެން ދޮވެސާފުކުރަން ވާނެއެވެ.

ކ. އޯ ޕީ ޑީ އޭރިޔާ ނުވަތަ ވެއިޓިންގ އޭރިއާއާއި ކޮރިޑޯގެ ފާރުތަކުގެ ތަށިމުށިތައް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

އ. އިސްވެ ނަންގަނެވިދިޔަ ހުރިހައި ތަނެއްގައި ބެހެއްޓިފައިވާ މޫނުދޮންނަ ތަށި / ވޮޝް ބޭސިން މަދުވެގެން 24 ގަޑިއިރުގެތެރޭގައި 6 ( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2ވަނަ މާއްދާގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

ވ – މި ހޮސްޕިޓަލަށް ރަށުން ބޭރުން ގިނަ ބަލިމީހުން ޒިޔާރަތްކުރަނީ ޕަބްލިކް ފެރީގައިކަމުން، ކޮންމެ ދުވަހަކުވެސް ފެރީ ފުރުމުން އޯޕީޑިގެ ގޮނޑިތަނކުގެ މަތީގައި ފެންފުޅިއާއި، ބޭސްކޮތަޅާއި މިނޫންވެސް ރެޑިމޭޑް ފުޑް ގެ ޕެކެޓްފަދަ ތަކެތި ހުރިނަމަ އެތަކެތި ނަގައި، ގޮނޑިތަކާއި ތަޅުންގަނޑު ސާފުކުރަން ވާނެއެވެ. އަދި މީހުން ދާހިއްލުމުގެ ސަބަބުން އޯޕީޑީގައި ބެހެއްޓީފައި ހުރި ގޮޑިތަކުގެ ލޮނުކަން ކެނޑުވުމުގެ ގޮތުން ފެރީފުރުމުން ހުރިހާ އޯޕީޑީ ގޮޑިއެއްގައި މަދުވެގެން އެއްފަހަރު ފެންފޮތިލާން ވާނެއެވެ.

މ – އޯޕީޑީ އޭރިޔާގައި ހިމެނޭ ރިޝެޕްސަން ކައުންޓަރ އާއި އިންފޮމޭޝަން ކައުންޓަރ ގެ އެތެރެއާއި ބޭރު ކޮންމެ ރެއަކު އެއްފަހަރު ފޮޅާ ސާފުކުރަން ވާނެއެވެ.

ފ – ހޮސްޕިޓަލްއަށް އާއްމުކޮށް އަތޮޅުތެރެއިން ޚިދުމަތް ހޯދުމަށް އަންނަނީ ޕަބްލިކް ފެރީގައިކަމަށްވާތީވެ، ފެރީ ފުރުމުން އޯޕީޑީގައި ހުރިހާ ހިސާބެއް ރަނގަޅަށް ސާފުކުރުމަށް ޚާއްޟަ ސަމާލުކަމެއްދޭންވާނެއެވެ. އޯޕީޑީ ސަރަހައްދު ސާފުކުރުމުގެ ތެރޭގައި ބަލިމީހުންނާއި، އެހީތެރިންގެ ފަރާތުން ވެއްޓިފައިވާ އެއްވެސް އެއްޗެއް ފެނިއްޖެނަމަ ހޮސްޕިޓަލްގެ ޕީއާރުއޯ ކަންޓަރ ނުވަތަ ހައުސްކީޕިންގް އިންޗާޖާއި ހަވާލްކުރަންވާނެއެވެ.

3.2ބަލިމީހުން ބަލާ ކޮޓަރިތައް

ހ.ބަލިމީހުން ބަލާ ހުރިހައި ކޮޓަރިތަކެއް މަދުވެގެން 24 ގަޑިއިރުގެތެރޭގައި 6 (ހައެއް) ފަހަރު (ޝިފްޓެއްގައި 2 ފަހަރު)ކުނިކަހައި ސާފުކުރަންވާނެއެވެ.

ށ. މީގެތެރެއިން ތިންފަހަރު މޮޕް އަޅަންވާނެއެވެ. މޮޕް އަޅަންވާނީ މިލިޔުމުގެ4.1 ވަނަމާއްދާގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ނ. ބަލިމީހުން ބަލާ ހުރިހައި ކޮޓަރިތަކުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

ރ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާތަކާއި، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. އިސްވެ ނަންގަނެވިދިޔަ ސަރަޙައްދުގައި ހިމެނޭ ހުރިހައިތަނެއްގެ ފާރުތަކުގައި ހަރުކުރެވިފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ކަރަންޓްޑީބޯޑު، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި އަދި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ޅ. އޯ ޕީ ޑީ އޭރިޔާ ނުވަތަ ވެއިޓިންގ އޭރިއާއާއި ކޮރިޑޯގެ ފާރުތަކުގެ ތަށިމުށިތައް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ކ. އިސްވެ ނަންގަނެވިދިޔަ ހުރިހައި ތަނެއްގައި ބެހެއްޓިފައިވާ މޫނުދޮންނަ ތަށި / ވޮޝް ބޭސިން މަދުވެގެން 24 ގަޑިއިރުގެތެރޭގައި 6 ( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ 4.2 ވަނަ މާއްދާގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

3.3އާއްމު އަންހެނުންގެ ވޯޑު، އާއްމު ފިރިހެނުންގެ ވޯޑު، ކުޑަކުދިންގެ ވޯޑު، މެޓާރނިޓީ ވޯޑު އަދި އޮޕަރޭޝަން ކޮށްގެން ތިބޭ މީހުންގެ ވޯޑު

ހ. އާއްމު އަންހެނުންގެ ވޯޑު، އާއްމު ފިރިހެނުންގެ ވޯޑު، ކުޑަކުދިންގެ ވޯޑު، މެޓާރނިޓީ ވޯޑު އަދި އޮޕަރޭޝަން ކޮށްގެން ތިބޭ މީހުންގެ ވޯޑުގެ ތަޅުމުގެ ހުރިހައިތަނެއް މަދުވެގެން 24 ގަޑިއިރުގެތެރޭގައި 4 (ހަތަރެއް) ފަހަރުކުނިކަހައި ސާފުކުރަންވާނެއެވެ.

ށ. މީގެތެރެއިން ދެފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ 2 ވަނަ މާއްދާގެ 4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ. ކޮންމެ ވޯޑެއްގައި މޮޕް ލުމަށް ބޭނުންކުރަންވާނީ ތަފާތު މޮޕެކެވެ. އަދި އެއް ވޯޑެއްގައި އަޅާ މޮޕް، އިތުރު ވޯޑެއްގައި މޮޕް އެޅުމަށް ބޭނުން ކޮށްގެން ނުވާނެއެވެ.

ނ. މި ވޯޑުތަކުގައި ހުންނަ ހުރިހައި އެނދަކާއި، ބެޑްސައިޑް ލޮކަރާއި، އައި ވީ ސްޓޭންޑް، ބެޑްސައިޑް ސްކްރީނާއި އަދި އޮކްސިޖަން ޓްރޮލީ އާއި މިނޫނަސް މިފަދަ އެންމެހައި ތަކެއްޗާއި ފަރުނީޗަރުގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

ރ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރި އަދި ޑިވައިޑަރުގެ ރޭލިން ފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. އިސްވެ ނަންގަނެވިދިޔަ ސަރަޙައްދުތަކުގައި ހިމެނޭ ހުރިހާ ތަނެއްގެ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ކަރަންޓްޑީބޯޑު، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި އަދި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ޅ. މި ވޯޑުގެ ފާޚާނާއަށް ވަންނަ ދޮރުމަތީގައި އަޅާފައި އޮންނަ ފައިފުހި މަދުވެގެން ދުވާލަކު 2 ( ދެއެއް ) ފަހަރު ވެލިފޮޅައި ސާފުކުރުމާއި އެކު ހަފުތާއަކު 1 (އެކެއް) ފަހަރު ފެންއަޅައިގެން ދޮވެސާފުކުރަން ވާނެއެވެ.

ކ. މި ވޯޑްގެ އެތެރެ ފާރުތަކާއި، ވެއިޓިންގ އޭރިއާ އާއި، ކޮރިޑޯ ފާރުތަކުގެ ތަށިމުށިތައް މަދުވެގެން ދުވާލަކު1 (އެކެއް ) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

އ. އިސްވެ ނަންގަނެވިދިޔަ ހުރިހައި ތަނެއްގައި ބެހެއްޓިފައިވާ މޫނުދޮންނަ ތަށި / ވޮޝް ބޭސިން މަދުވެގެން 24 ގަޑިއިރުގެތެރޭގައި 6 ( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2ވަނަ މާއްދާގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

3.4ނާރސަސް ސްޓޭޝަން

ހ. ނާރސަސް ސްޓޭޝަންގެ ތަޅުމުގެ ހުރިހައިތަނެއް މަދުވެގެން 24 ގަޑިއިރުގެތެރޭގައި 4 (ހަތަރެއް) ފަހަރު ކުނިކަހައި ސާފުކުރަންވާނެއެވެ. މީގެތެރެއިން ދެފަހަރު މޮޕް އަޅަންވާނެއެވެ.މޮޕް އަޅަންވާނީ މި ލިޔުމުގެ 4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. ނާރސަސް ސްޓޭޝަނުގައި ހުންނަ ހުރިހައި ކަބަޑަކާއި، މޭޒާއި، މެޑިސިން ޓްރޯލީ އާއި މިނޫނަސް މިފަދަ އެންމެހައި ތަކެއްޗަކާއި ފަރުނީޗަރެއްގެ ހިރަފުސް ، މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. މިތަނުގައި ހުންނަ މޫނުދޮންނަ ތަށި / ސިންކް މަދުވެގެން 24 ގަޑިއިރުގެތެރޭގައި 6ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2 ގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

ނ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރި ފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ރ. އިސްވެ ނަންގަނެވިދިޔަ ސަރަޙައްދުގައި ހިމެނޭ ހުރިހައިތަނެއްގެ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ކަރަންޓް ޑީ ބޯޑު، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި އަދި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ބ. މި ތަނުގެ ފާޚާނާއަށް ވަންނަ ދޮރުމަތީގައި އަޅާފައި އޮންނަ ފައިފުހި މަދުވެގެން 24 ގަޑިއިރުގެތެރޭގައި ދެފަހަރު ވެލިފޮޅައި ސާފުކުރުމާއިއެކު ހަފުތާއަކު 1 (އެކެއް) ފަހަރު ފެންއަޅައިގެން ދޮވެސާފުކުރަން ވާނެއެވެ.

ޅ. ނާރސަސް ސްޓޭޝަންތަކުގެ ފާރުތަކުގެ ތަށިމުށިތައް މަދުވެގެން ހަފުތާއަކު 2 ( ދެއެއް) ފަހަރު ހިރަފުސް ފޮޅައި، ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

3.5އޮބްޒަވޭޝަން ވޯޑާއި ޑްރެސިން ރޫމް، އަ.އި.ސީޔޫ، އެން.އައި.ސީ.ޔޫ، ޑަޔަލިސިސް ޔުނިޓް އަދި މެޑިކަލް ރެކޯރޑް ރޫމް

ހ. އޮބްޒަވޭޝަން ވޯޑާއި ޑްރެސިން ރޫމް، އަ.އި.ސީޔޫ، އެން.އައި.ސީ.ޔޫ، ޑަޔަލިސިސް ޔުނިޓް އަދި މެޑިކަލް ރެކޯރޑްރޫމްގެ ތަޅުން މަދުވެގެން 24 ގަޑިއިރުގެތެރޭގައި3 (ތިނެއް) ފަހަރު ކުނިކަހައި ސާފުކުރަންވާނެއެވެ. މީގެތެރެއިން 2 (ދެއެއް) ފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ 4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ. ކޮންމެ ވޯޑެއްގައި މޮޕް ލުމަށް ބޭނުންކުރަންވާނީ ތަފާތު މޮޕެކެވެ. އަދި އެއް ވޯޑެއްގައި އަޅާ މޮޕް އިތުރު ވޯޑެއްގައި މޮޕް އެޅުމަށް ބޭނުން ކޮށްގެން ނުވާނެއެވެ.

ށ. މިތަނުގައިހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. މިތަނުގައި ހުންނަ މޫނުދޮންނަ ތަށި / ސިންކް މަދުވެގެން 24 ގަޑިއިރުގެތެރޭގައި 6( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2 ގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

ނ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް) ފަހަރު ފޮޅައި ސާފުކުރަންވާނެއެވެ.

ރ. މިތަނުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ބ. މިތަންތަނުގެ ފާޚާނާއަށް ވަންނަ ދޮރުމަތީގައި އަޅާފައި އޮންނަ ފައިފުހި މަދުވެގެން 24 ގަޑިއިރުގެތެރޭގައި 2 ( ދެއެއް ) ފަހަރު ވެލިފޮޅައި ސާފުކުރުމާއިއެކު ހަފުތާއަކު 1 (އެކެއް) ފަހަރު ފެންއަޅައިގެން ދޮވެސާފުކުރަން ވާނެއެވެ.

ޅ. މިތަންތަނުގެ އެތެރެ ފާރުތަކާއި ވެއިޓިންގ އޭރިއާ އާއި ކޮރިޑޯ ފާރުތަކުގެ ތަށިމުށިތައް މަދުވެގެން ދުވާލަކު 1 (އެކެއް ) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

3.6ޕްރައިވެޓް ރޫމްތައް

ހ. ހުރިހައި ޕްރައިވެޓް ރޫމެއްގެ ތަޅުން މަދުވެގެން 24 ގަޑިއިރުގެތެރޭގައި 3 (ތިނެއް) ފަހަރުކުނިކަހައި ސާފުކުރަންވާނެއެވެ. މީގެތެރެއިން ތިންފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. މިތަނުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

ނ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ބޭރު ފާރުތަކާއި ސީލިންގ އާއި ފަންކާތަކާއި ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް) ފަހަރު ފޮޅައި ސާފުކުރަންވާނެއެވެ.

ރ. ހުރިހައި ޕްރައިވެޓް ރޫމެއްގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ.

ބ. މިތަންތަނުގެ އެތެރެ ފާރުތަކާއި ވެއިޓިންގ އޭރިއާ އާއި ކޮރިޑޯ ފާރުތަކުގެ ތަށިމުށިތައް މަދުވެގެން ހަފުތާއަކު 2 ( ދެއެއް ) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ޅ. އިސްވެ ނަންގަނެވިދިޔަ ހުރިހައި ތަނެއްގައި ބެހެއްޓިފައިވާ މޫނުދޮންނަ ތަށި / ވޮޝް ބޭސިން މަދުވެގެން 24 ގަޑިއިރުގެތެރޭގައި 6 ( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2ވަނަ މާއްދާގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

3.7ޑޮކްޓަރސް ލައުންޖް ނުވަތަ ރެސްޓް ރޫމް

ހ. ޑޮކްޓަރސް ލައުންޖް ނުވަތަ ރެސްޓް ރޫމަކީ ޑޮކްޓަރުންގެ ހުސްވަގުތު ނުވަތަ ނައިޓް ޑިއުޓީގައި ހުންނަވާ ޑޮކްޓަރު މަޑު ކޮށްލެއްވުމަށް ޚާއްޞަ ކުރެވިފައިވާ ތަނެކެވެ. މިތަން އޮންނަންވާނީ އަބަދުވެސް ސާފުކޮށް ރީތިކޮށް ތަރުތީބު ކުރެވިފައެވެ.

ށ. ޑޮކްޓާރސް ލައުންޖް ނުވަތަ ރެސްޓް ރޫމުގެ ތަޅުން މަދުވެގެން 24 ގަޑިއިރުގެތެރޭގައި 4 (ހަތަރެއް) ފަހަރު ކުނިކަހައި ސާފުކުރަންވާނެއެވެ. މީގެތެރެއިން ދެފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ 4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ނ. މިތަނުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. އަދި މިތަނުގައި ހުންނަ ސިންކް / މޫނުދޮންނަ ތަށި މަދުވެގެން 24 ގަޑިއިރުގެތެރޭގައި 3 ފަހަރު ދޮވެސާފުކޮށް، ސިންކުގައި ހުންނަ ތަށިފަދަ ތަކެތި ނަގައި ސާފުކުރަންވާނެއެވެ.

ރ. މި މާއްދާގެ (ށ) ގައި ބުނެފައިވާ ހުރިހައި ތަނެއްގެ ވަށާފާރާއި، ސީލިންގ އާއި ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. ޑޮކްޓާރސް ލައުންޖް ނުވަތަ ރެސްޓް ރޫމުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި، ފޮހެ ސާފުކުރަން ވާނެއެވެ.

3.8ސްޓާފް ޓީރޫމް

ހ. ސްޓާފް ޓީ ރޫމަކީ ނަރުހުންނާއި ޑިއުޓީ އުޞޫލުން މަސައްކަތްކުރާ މުވައްޒަފުންގެ "ބްރޭކް ގަޑީގައި" ކެއުމަށާއި ސައިބުއިން ފަދަ ކަންކަމަށް ޚާއްޞަ ކުރެވިފައިވާ ތަނެކެވެ. މިތަން އޮންނަންވާނީ އަބަދުވެސް ސާފުކޮށް ރީތިކޮށް ތަރުތީބު ކުރެވިފައެވެ.

ށ. ސްޓާފް ޓީ ރޫމުގެ ތަޅުން މަދުވެގެން 24 ގަޑިއިރުގެތެރޭގައި 4 (ހަތަރެއް) ފަހަރު ކުނިކަހައި ސާފުކުރަންވާނެއެވެ. މީގެތެރެއިން ދެފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ނ. މިތަނުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. އަދި މިތަނުގައި ހުންނަ ސިންކް / މޫނުދޮންނަ ތަށި މަދުވެގެން 24 ގަޑިއިރުގެތެރޭގައި 3 ފަހަރު ދޮވެސާފުކޮށް، ސިންކުގައި ހުންނަ ތަށިފަދަ ތަކެތި ނަގައި ސާފުކުރަންވާނެއެވެ.

ރ. މި މާއްދާގެ (ށ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. ސްޓާފް ޓީ ރޫމުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހާ ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

3.09އެކްސްރޭ، ފިޒިއޮތަރަފީ, މެމޮގްރާފީ ރޫމް އަދި ސީޓީ ރޫމް

ހ. އެކްސްރޭ، ފިޒިއޮތަރަފީ، މެމޮގްރަފީ އަދި ސީޓީ ރޫމްގެ ތަޅުން މަދުވެގެން 24 ގަޑިއިރުގެތެރޭގައި 2 (ދެއެއް) ފަހަރު ކުނިކަހައި ސާފުކުރަންވާނެއެވެ. އަދި މީގެ ތެރެއިން 1 (އެކެއް) ފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. މިތަނުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. އަދި މިތަނުގައި ހުންނަ ސިންކް / މޫނުދޮންނަތަށި މަދުވެގެން 24 ގަޑިއިރުގެތެރޭގައި 1 ( އެކެއް ) ފަހަރު ދޮވެ ސާފުކުރަންވާނެއެވެ.

ނ. މި މާއްދާގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ރ. މިތަންތަނުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

3.10ނަމާދުކުރާ ކޮޓަރި

ހ. ނަމާދުކުރާބައިގެ ތަޅުން މަދުވެގެން 24 ގަޑިއިރުގެތެރޭގައި 2 (ދެއެއް) ފަހަރު ކުނިކަހައި ސާފުކުރަންވާނެއެވެ. އަދި1 (އެކެއް) ފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. މިތަނުގައިހުންނަ ހުރިހައިފަރުނީޗަރާއި މިނޫނަސް މިފަދަތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

ނ. މި މާއްދާގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ރ. މިތަނުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ބ. ވުޟޫއު ކުރާބައި 24 ގަޑީއިރު ތެރޭ 4 ( ހަތަރެއް ) ފަހަރު ދޮވެ ސާފުކުރަންވާނެއެވެ.

3.11ހޮސްޕިޓަލްގެ ގޯތިތެރެއާއި ވަށައިގެންވާ މަގުތައް ކުނިކަހައި،ވިނަނޮޅައި ސާފުކުރުމާއި، ފެންޖެހުން

ހ. ގޯތިތެރެ ކަމުގައި ބުނެފައި އެވަނީ ހޮސްޕިޓަލުގެ ވަށައިގެންވާ އިންފާރުގެ ތެރޭގައި ހިމެނޭ ހުރިހައި ސަރަޙައްދަކަށެވެ. މަގުތައް ކަމުގައި ބުނެފައި އެވަނީ ހޮސްޕިޓަލުގެ ގޯތީގެ ވަށައިގެންވާ އިންފާރުގެ ބޭރުން ހޮސްޕިޓަލުގެ ވަށައިގެންވާ މަގުތަކެވެ.

ށ. މިސަރަޙައްދުގައި ހިމެނޭ ހުރިހައި ތަނަކުން ، މަދުވެގެން ދުވާލަކު 2 (ދެއެއް) ފަހަރު ކުނިކަހަން ވާނެއެވެ.

ނ. ގޯތިތެރެއިންނާއި ވަށައިގެންވާ މަގުތަކުން ވިނަނޮޅައި، ސާފުކޮށް ބަލަހައްޓަމުން ގެންދަންވާނެއެވެ. މިގޮތުން ވިނަނޮޅައި ސާފުކުރަމުންގެންދާއިރު އިންދާފައިހުންނަ އެއްވެސްގަހަކަށް ނުވަތަ ބަގީޗާގައިއޮންނަ ވިނަގަނޑަށް އެއްވެސް ގެއްލުމެއް ލިބުނަ ދީގެންނުވާނެއެވެ. އަދި މައްޗަށް ހިއްލިފައި ހުންނަ އަކިރިއާއި ގައު، މޫ ނަގައި ސާފުކުރަން ވާނެއެވެ.

ރ. މި ތަންތަނުން ނަގާ ކުންޏާއި، ގަސްތައް ކޮށުމުގެ ސަބަބުން އެޅޭކުނި އުކާލަންވާނެއެވެ. ކުނިއުކާލަންވާނީ މި ލިޔުމުގެ 5.1 ވަނަ މާއްދާގައި ބަޔާންކޮށްފައިވާ ގޮތަށެވެ.

ބ. ހޮސްޕިޓަލްގެ ވަށައިގެންވާ މަގުތަކަށާއި ގޯތިތެރެއަށް މަދުވެގެން ދުވާލަކު 1 ( އެކެއް ) ފަހަރު ފެންޖަހަންވާނެއެވެ.

ޅ. ބޭރު ފާރާއި، އެތެރެ ފާރު އަދިބިމަށް ޖަހާފައި ހުންނަހޮޅިއާއި ތަނބު ފަދަ ތަކެއްޗާއި، ވައިރުކޮށްފައި ހުންނަ ހޮޅިފަދަ ތަކެއްޗާއި ތަންތަނާއި، ބިންގަނޑު އަދި މިނޫންވެސް ތަނެއްގައި ފެހި ޖަހައި ހަޑިވާނަމަ ފެހިތައްކަހައި ނުވަތަ އުނގުޅައި ސާފުކޮށް ރީތި ކުރަންވާނެއެވެ.

3.12ދޮރާއި ދޮރުފަތް އަދި ފެންލައިޓް ތައް

ހ. މި ލިޔުމުގައި ބަޔާންކޮށްފައިވާ ޢިމާރާތްތަކުގެ އެތެރެ އާއި ބޭރުގެ ހުރިހައި ތަނެއްގައި ހަރުކުރެވިފައިވާ ކުޑަދޮރު، ބޮޑުދޮރު، ފެންލައިޓް، ފެންސް ފަދަ ތަންތަން މަދުވެގެން ދުވާލަކު1 ( އެކެއް) ފަހަރު ހިރަފުސް ފޮޅައި ފޮހެ ސާފުކުރަންވާނެއެވެ.

ށ. (ހ) ގައި ނަންގަނެވި ދިޔަތަންތަނުގައި ހަރުކުރެވިފައިވާ ބިއްލޫރިތައް ސާފުކުރަންވާނީ މި ލިޔުމުގެ 4.2 ގައި ނަންގަނެވިފައިވާ ތަކެތި ބޭނުން ކޮށްގެންނެވެ.

3.13ކާރޕެޓް ސާފުކުރުން

ހ. މި ލިޔުމުގައި ނަންގަނެވިފައިވާ ތަންތަނުގެ ތެރޭގައި ކާޕެޓް އަޅާފައިވާތަނެއް ހިމެނިފައިވާނަމަ އެތަނެއްގައި އަޅާފައިވާ ކާރޕެޓް ތިރީގައި ނަންގަނެވިފައިއެވާ ގޮތަށް ފޮޅައި ސާފުކުރަމުން ގެންދަންވާނެއެވެ.

ށ. ކާރޕެޓް ސާފުކުރަންވާނީ މި ލިޔުމުގެ 4.2 ގައި ނަންގަނެވިފައިވާ ފަދަ ވެކިއުމް ކްލީނަރ އަކުންނެވެ.

ނ. މަދުވެގެން ކޮންމެ ދުވަހަކު 1 ( އެކެއް ) ފަހަރު ކާރޕެޓްތައް ސާފުކުރަން ވާނެއެވެ. އަދި މަދުވެގެން ހަފުތާއަކު އެއްފަހަރު ކާރޕެޓްގެ ދަށާއެކު ސާފުކުރަންވާނެއެވެ. އަދި ކޮންމެ މަހަކު އެއްފަހަރު ދޮވެ ސާފު ކުރަންވާނެއެވެ.

3.14ފާޚާނާތައް ސާފުކުރުން

ހ. ހޮސްޕިޓަލުގައި ހުންނަ ފާޚާނާ ތަކަކީ ހޮސްޕިޓަލަށް އަންނަ ބަލިމީހުންނާއި ހޮސްޕިޓަލުގައި ބައިތިއްބާފައިތިބޭ ބަލިމީހުނާއި އަދި މުވައްޒަފުން ބޭނުން ކުރުމަށް ހަދަފައިވާ ތަންތަން ކަމުން، މި ތަންތަން ހުންނަންވާނީ އަބަދުވެސް ސާފުކޮށް ތާހިރު ކުރެވިފައެވެ. މިގޮތުން މި ލިޔުމުގައި ނަންގަނެވިފައިވާ ތަންތަނުގައި ޤާޢިމުކޮށްފައިވާ ހުރިހައި ފާޚާނާއެއް ތިރީގައި ނަންގަނެވިފައި އެވާގޮތަށް ސާފުކޮށް ބަލަހަށްޓަމުން ގެންދަން ވާނެއެވެ.

ށ. ޢާއްމު އަންހެނުންގެ ވޯޑާއި، ޢާއްމު ފިރިހެނުންގެ ވޯޑާއި، އޮޕްރޭޝަން ކޮށްގެންތިބޭ މީހުންގެ ވޯޑާއި، މެޓާރނިޓީ ވޯޑް އަދި ކުޑަކުދިންގެ ވޯޑުގެ ފާޚާނާތައް މަދުވެގެން ކޮންމެ 2( ދެއެއް) ގަޑިއިރަކުން 1 (އެކެއް) ފަހަރު ސާފުކުރަންވާނެއެވެ.

ނ. ޢާއްމު ފާޚާނާތައް މަދުވެގެން ކޮންމެ 2 ( ދެއެއް ) ގަޑިއިރަކުން 1 ( އެކެއް ) ފަހަރު ސާފުކުރުމާއި ގިނައިން މީހުން ވަނުމުގެ ސަބަބުން ނުވަތަ އެނޫންވެސް ގޮތަކުން ހަޑިވާގޮތް ދިމާވާނަމަވަގުތުން ސާފުކުރަންވާނެއެވެ.

ރ. އޮބްޒަވޭޝަން ރޫމާއި ޓްރީޓްމެންޓް ރޫމުގައި ހުންނަ ފާޚާނާތައް މަދުވެގެން 24 ގަޑިއިރުގެތެރޭގައި 6( ހައެއް) ފަހަރު ސާފުކުރަންވާނެއެވެ.

ބ. ކޮންސަލްޓޭޝަން ރޫމުތަކާއި، ނާރސަސް ސްޓޭޝަންތަކާއި، ޑެންޓަލް އާއި، އޯޕީޑީ މުވައްޒަފުންގެފާޚާނާ އަދި ލޯންޑްރީ ފާޚާނާ މަދުވެގެން 24 ގަޑިއިރުގެތެރޭގައި 3 ( ތިނެއް ) ފަހަރު ސާފުކުރަންވާނެއެވެ.

ޅ. ހޮސްޕިޓަލް އޮފީސް، ޕަބްލިކް ހެލްތްޔުނިޓް، ފިޒިއޮތަރަފީ ރޫމް، އެކްސްރޭ ރޫމްގެ ފާޚާނާތައް މަދުވެގެން 24 ގަޑިއިރުތެރޭ 2( ދެއެއް ) ފަހަރު ސާފުކުރަންވާނެއެވެ.

ކ. ފާޚާނާ ސާފުކުރުމަށް ބޭނުންކުރަންވާނީ މި ލިޔުމުގެ 4.2 ގައި ބަޔާންވެފައިވާ ތަކެއްޗެވެ.

3.15ހޮސްޕިޓަލަށް ވަދެނިކުތުމަށް ބޭނުންކުރާ މަގާއި، ޕޯޓިކޯ އަދި ކާނު ސާފުކުރުން

ހ. ހޮސްޕިޓަލަށް ވަދެނިކުތުމަށް ބޭނުންކުރާމަގު 24 ގަޑިއިރު ތެރޭ 4 ( ހަތަރެއް ) ފަހަރު ކުނިކަހައި ސާފުކުރަންވާނެއެވެ.

ށ. ޕޯޓިކޯ 24 ގަޑިއިރުތެރޭ 4 ( ހަތަރެއް ) ފަހަރު ކުނިކަހައި ސާފުކުރަން ވާނެއެވެ. އަދި މިތަނުގައި ވެލި ގިނަވަމުންދާނަމަ ވެލިފޮޅައި ރީތިކުރަންވާނެއެވެ. އަދި މީގެ އިތުރުންވެސް އެތަންތަން ހަޑިވަމުންދާނަމަ ރީތިކުރަމުން ގެންދަންވާނެއެވެ.

ނ. ހޮސްޕިޓަލަށް ވަދެނިކުތުމަށް ބޭނުންކުރާ މަގުގައިހުރި ކާނުތަކުން ވެއްޔާއިކުނި ނަގައި، މަދުވެގެން ހަފްތާއަކު 1 (އެކެއް) ފަހަރު ސާފުކުރަންވާނެއެވެ.

3.16ނަރުދަމާ އާއި ސެޕްޓިކް ޓޭންކާއި ސޯކްވޭ

ހ. ހޮސްޕިޓަލުގައި ޤާޢިމުކޮށްފައިވާ ނަރުދަމާގެ ނިޒާމަކީ ވަރަށްގިނަ ވޭސްޓްވޯޓަރ އާއި ފާޚާނާތަކެއް ގުޅިފައިވާ މެނުއަލް ސިސްޓަމެއްކަމުން، މިސިސްޓަމަށް އަވަސްއަވަހަށް މައްސަލަޖެހުމަކީ އެކަށީގެންވާ ކަމެކެވެ. އެހެންކަމުން މި ނިޒާމަށް ދިމާވާ މައްސަލަތައް ވީހައިވެސް އަވަހަކަށް ޙައްލުކޮށް ޚިދުމަތް މެދުނުކެޑި އޮތުމަކީ ހޮސްޕިޓަލުގައި ތިބޭބަލިމީހުންނަށާއި ހޮސްޕިޓަލުން ޚިދުމަތް ހޯދާ ފަރާތްތަކަށް ލިބޭ ވަރަށްބޮޑު ލުއިފަސޭހައަކަށް ވާތީ، މި ޚިދުމަތް މެދުނުކެޑޭގޮތަށް ބެލެހެއްޓި، ދިމާވާ މައްސަލަތައް އަވަސް ގޮތެއްގައި ޙައްލުވެފައި އޮތުން ވަރަށް މުހިއްމެވެ. އެހެންކަމުން ހޮސްޕިޓަލުން އެދިއްޖެ ހިނދެއްގައި ހޮސްޕިޓަލުގެ ސެޕްޓިކް ޓޭންކާއި ނަރުދަމާގެ ނިޒާމަށް ދިމާވާ މައްސަލަތައް ރަގަޅުކޮށް، ތިރީގައި ނަންގަނެވިފައި އެވާގޮތުގެ މަތީން ބަލަހަށްޓައިދޭންވާނެއެވެ.

ށ. ހޮޅިބެދިގެންވިޔަސް، ނުވަތަ އެހެންގޮތަކުންވިޔަސް ފާޚާނާގެ ނިޒާމަށް މައްސަލައެއް ދިމާވެގެން ވެރިފަރާތުން އެދިއްޖެނަމަ، އެކަމަކަށް އެކަށީގެންވާ، އަދި ދެފަރާތް އެއްބަސްވާ އަގެއް ކަޑައެޅުމަށްފަހު އެކަމެއް ރަގަޅު ކޮށްދޭންވާނެއެވެ.

ނ. ސޯކްވޭތަކާއި ނަރުދަމާގެ އެއްވެސް މައްސަލައެއްޖެހިގެން އެކަންރަގަޅުކޮށްދިނުމަށް ވެރިފަރާތުން އެދިއްޖެނަމަ އެކަމަކަށް އެކަށީގެންވާ، އަދި ދެފަރާތް އެއްބަސްވާ އަގެއް ކަޑައެޅުމަށްފަހު އެކަމެއް ރަގަޅު ކޮށްދޭންވާނެއެވެ.

ރ. ހޮސްޕިޓަލުގެ ފެންވައިރިން އަށް މައްސަލައެއް ދިމާވެއްޖެނަމަވެސް، އިސްވެ ނަންގަނެވުނު ގޮތުގެ މަތީން އެކަމެއް ރަގަޅުކޮށްދޭން ވާނެއެވެ.

މި ގޮތަށް ކުރެވޭ މަސައްކަތްތަކަށް އަގުދެވޭނީ ކުރިން އެއްބަސްވެވި އަގުކަނޑައެޅިފައިވާ ގޮތަށް ބިލްހުށަހެޅުމުންނެވެ.

3.17ޑަސްޓްބިން ސާފުކުރުމާއި، ޑަސްޓްބިން ހުސްކުރުން

ހ. އުނގޫފާރު ރީޖަނަލް ހޮސްޕިޓަލް އިމާރާތުގެ އެތެރޭގައި ބަހައްޓާފައިވާ ޑަސްޓްބިން ތަކުން ކުނިނަގައި ކުނިއަންދާގެއަށް ގެންދާނީ ހޮސްޕިޓަލް މުވައްޒަފުންނެވެ. ނަމަވެސް އޮފީސް، ޓެކްނީޝަން ރޫމް، ސްޓޯރ އަދި ޕަބްލިކް ހެލްތު ޔުނިޓްގައި ބެހެއްޓިފައިވާ ޑަސްޓްބިންތަކުން ކުނިނަގައި ސާފު ކުރަން އެދިއްޖެނަމަ ކުނިނަގައި ސާފުކުރަން ވާނެއެވެ.

ށ. އުނގޫފާރު ރީޖަނަލް ހޮސްޕިޓަލުގެ ގޯތިތެރޭގައި ބަހައްޓާފައިވާ ޑަސްޓްބިންތަކުން ކުނިނަގައި ސާފުކުރަންޖެހޭނީ ކޮންޓްރެކްޓަރެވެ. މަދުވެގެން ދުވާލަކު 1 ( އެކެއް ) ފަހަރު މި ޑަސްޓްބިންތަކުން ކުނިނަގައި ސާފުކުރަންވާނެއެވެ. އަދި އޭގެއިތުރަށްވެސް ޑަސްޓްބިންތައް ފުރިގެން ނުވަތަ ޑަސްޓްބިންތައް ހަޑިވުންފަދަ ކަމެއް ދިމާވެއްޖެނަމަ ވަގުތުން ސާފުކުރަން ވާނެއެވެ. އަދި މިޑަސްޓްބިން ތަކަށް ދުވާލަކު 1 ( އެކެއް ) ފަހަރު އާ ކޮތަޅު ލައްވަންވާނެއެވެ. މި ޑަސްޓްބިންތަކަށްލައްވާ ކޮތަޅު ހޯދަންޖެހޭނީ ކޮންޓަރެކްޓަރ އަމިއްލަ ޚަރަދުގައި ކޮންޓްރެކްޓަރެވެ.

ނ. ކޮންމެ 2 ( ދެއެއް ) ދުވަހަކުން 1 ( އެކެއް ) ދުވަހު މިޑަސްޓްބިންތައް ދޮވެ ސާފު ކުރަންވާނެއެވެ. އޭގެ އިތުރަށްވެސް ހަޑިވެ ވަސްނުބައިވާ ޒާތުގެ އެއްޗެއް އެޅިގެން ވަސްނުބައިވުންފަދަ ކަމެއް ދިމާވެއްޖެނަމަ ވަގުތުން ދޮވެ ސާފުކުރަންވާނެއެވެ.

3.18ހޮސްޕިޓަލުގެ ގަސްތަކާއި ބަގީޗާ ބެލެހެއްޓުން

ހ. މިތަންތަނުގައި ހައްދާފައިހުންނަ ގަސްތަކާއި ބަގީޗާ ހޮސްޕިޓަލުން އަންގާގޮތެއްގެ މަތީން ވިނަތައް ކޮށައި ބަލަހައްޓަން ވާނެއެވެ. ވިނަ ކޮށަންވާނީ އެކަމަށްޚާއްޞަ މެޝިނެއް ބޭނުންކޮށްގެންނެވެ.

ށ.ހޮސްޕިޓަލްގެ ބަގީޗާތަކަށް ދުވާލަކު 2 (ދެއެއް) ފަހަރު ފެންޖަހަންވާނެއެވެ. އަދި ހޮސްޕިޓަލްގައި ބަހައްޓާފައި ހުންނަ ޕޮޓްތަކަށް ދުވާލަކު 2 (ދެއެއް) ފަހަރު ފެންޖަހަން ވާނެއެވެ.

ނ. އިމާރާތުގެ ތެރޭގައި ހެދިފައިވާ ގަސްތަށް ފުރާޅު މައްޗަށް ނުދާނޭގޮތަށް ކޮށައި ބަލަހައްޓަން ވާނެއެވެ. އަދި މަގު މައްޗަށް ހުންނަ ގަސްތަށް، ދުއްވާ އެއްޗެއްސަށާއި ހިނގާ މީހުންނަށް އަދި ކައިރީގައި ހުންނަ ގޭގެއަށް ދަތި ނުވާނޭ ގޮތަށް ކޮށައި ބަލަހައްޓަންވާނެއެވެ.

ރ. ޢިމާރާތުގެ އެތެރޭ ޕާރކް ތަކުގައި ހެދިފައިވާ ގަސްތައް ދިޔަދޮތްވަށްވުރެ މައްޗަށް ނާރާނޭހެން ކޮށައި ބަލަހައްޓަން ވާނެއެވެ.

3.19ހޮސްޕިޓަލުގެ ގޯތި ތެރޭގައިވާ އެންމެހާ އިމާރާތެއްގެ ފުރާޅާއި ދިޔަދޮވި ސާފުކުރުން

ހ. ފުރާޅާއި ދިޔަދޮވި އަބަދުވެސް އޮންނަންވާނީ ކުނިނަގައި ސާފު ކޮށްފައެވެ.

ށ. ފުރާޅާއި ދިޔަދޮވި މަހަކު އެއްފަހަރު ކިލަޔާއި ހިރަފުސް ދޮވެ ސާފުކުރަންވާނެއެވެ.

4. ކުނިކަހައި، ފޮޅައި ސާފުކުރުމަށާއި ޑިސްއިންފެކްޓެންޓް ކުރުމަށް ބޭނުންކުރެވޭ ތަކެތި

4.1ޑިސްއިންފެކްޓެންޓް ބޭނުންކުރުން

ހ. ޑިސްއިންފެކްޓެންޓަކީ ބައެއްބާވަތުގެ ބެކްޓީރިއާ، ފަނިފަކުސާތައް ނައްތާލުމަށް ބޭނުންކުރެވޭ ކެމިކަލެކެވެ. މި ކެމިކަލް ބޭނުން ކުރުމުގައި އަޅަންޖެހޭ ރައްކާތެރިކަމުގެ ހުރިހައި ފިޔަވަޅެއް އަޅަންވާނެއެވެ. އަދި މި ކެމިކަލް ބޭނުންކުރާނީ ހަޑިވެފައިވާތަންކޮޅު ޑިސްއިންފެކްޓް ކޮށްލުމަށެވެ. އަދި ވޯޑްތަކާއި ޕްރައިވެޓް ރޫމްތައް، އަދި ކޮންސަލްޓިންގ ރޫމްތައް ދުވާލަކު3 ( އެކެއް ) ފަހަރު މި ކެމިކަލް ބޭނުންކޮށްގެން ޑިސް އިންފެކްޓް ކުރަންވާނެއެވެ.

ށ. ޑިސްއިންފެކްޓެންޓް ބޭނުންކޮށްގެން މޮޕްލާންޖެހޭ ހުރިހާ ތަނެއްމޮޕްކުރުމަށް ބޭނުންކުރަންވާނީsodium hypochlorite 1:500އެވެ.

ނ. އޯ.ޕީ.ޑީ އޭރިއާ ނުވަތަ ވެއިޓިންގ އޭރިއާ އާއި ކޮރިޑޯތައް، ބަލިމީހުން ބަލާ ހުރިހައި ކޮޓަރިތައް، އާއްމު އަންހެނުންގެ ވޯޑު، އާއްމު ފިރިހެނުންގެ ވޯޑު، ކުޑަކުދިންގެ ވޯޑު، މެޓާރނިޓީ ވޯޑު، އަދި އޮޕަރޭޝަން ކޮށްގެން ތިބޭ މީހުންގެ ވޯޑު، ނަރސަސް ސްޓޭޝަން،އޮބްޒަވޭޝަން ވޯޑާއި ޑްރެސިން ރޫމް، އަ.އި.ސީޔޫ، އެން.އައި.ސީ.ޔޫ، ޑަޔަލިސިސް ޔުނިޓް އަދި ޕްރައިވެޓް ރޫމްތަކުގެ ފާރުތަކުގެ ތަށިމުށިތައް ސާފުކުރަންވާނީ sodium hypochlorite 1:100 ބޭނުންކޮށްގެންނެވެ.

4.2ދޮވެސާފުކުރުމަށް ބޭނުންކުރެވޭތަކެތި

ހ. ފާޚާނާގެ ތަޅުން، ފާޚާނާތަށި، މޫނުދޮންނަތަށި އަދި ސިންކް ފަދަ ތަކެއްޗާއި ތަންތަން ދޮވެސާފުކުރުމަށް ބޭނުންކުރަންވާނީ ވިމް ޕަވްޑަރ އާއި "ސާފް" ލިކްއިޑް، ނުވަތަ މިފަދަ ބާރުދަށް އެހެން ބާވަތެއްގެ އެއްޗެކެވެ. "ކްލީން – ކްލީން" ފަދަ ބާރުގަދަ ސްޓެއިން ރިމޫވަރ ބޭނުންކުރަންވާނީ އާދައިގެބޭހުންނުފިލައިހުންނަ ފެންމަޑާއި މުށީގައިހަރުލާފައިހުންނަ ހަރުލައްގަޑުތައް ފިލުވުމަށެވެ.

ށ. ދޮވެ ސާފުކުރުމުގައި މިލިޔުމުގެ 4 ވަނަމާއްދާގައި ނަންގަނެވިފައިވާ ބާވަތްތަކުގެ ތަކެތި ފިޔަވައި އެހެންބާވަތެއްގެ ބޭހެއް ނުވަތަކެމިކަލެއް ބޭނުންކުރާނަމަ އެ އެއްޗެއް ބޭނުންކުރަން ފެށުމުގެކުރިން ހުއްދަހޯދަންވާނެއެވެ.

ނ. ފާޚާނާގެ ތަޅުމާއި އެހެނިހެން ތަންތަނުގެތަޅުން ދޮވެސާފުކުރުމަށް ބޭނުންކުރަންވާނީ ޑެގްބްރަޝް އެވެ. މުށިޖަހާފައި ހުންނަ އެއްވެސް ތަނެއް ސާފުކުރުމަށް "ސްޓީލް ވޫލް" ނުވަތަ ތޫނުއެއްވެސް ބާވަތެއްގެ އެއްޗެއް ބޭނުންކޮށްގެން ނުވާނެއެވެ.

ރ. މުށިތައް ސާފުކުރުމަށް ބޭނުންކުރާ އެއްވެސް ބާވަތެއްގެ މެޝިނަރީއެއް ބޭނުންކުރަންވާނީ އެ އެއްޗެއްގެ ބޭނުމާއި އޭގެ ވައްތަރު، ( ތަފްޞީލު ކުރެވިފައިވާ ) އެ އެއްޗެއް އުފެއްދި ކުންފުނީގެ ސްޕެސިފިކޭޝަން ހުށަހެޅުމަށްފަހު ހުއްދަ ލިބިގެންނެވެ.

ބ. ބިއްލޫރި ސާފުކުރަން ބޭނުން ކުރަންވާނީ ރަގަޅު ފެންވަރެއްގެ ވިންޑޯ ކްލީނަރ އެކެވެ. އަދި ބިއްލޫރި ފޮހެސާފުކުރުމަށް ބޭނުންކުރަންވާނީ ފޮތި، ސްޕޮންޖް، ގްލާސްވައިޕަރ ނުވަތަ ކަރުދާހާއި މިނޫނަސް މިބާވަތުގެ އެހެންއެއްޗެކެވެ. ބިއްލޫރީގައި ރޮނގުއެޅޭފަދަ ތޫނު އެއްވެސް އެއްޗެއް ބޭނުން ކޮށްގެން ނުވާނެއެވެ.

ޅ. ކާރޕެޓް އަޅާފައިވާ ތަންތަން ސާފުކުރަންވާނީ ކާޕެޓް ސާފުކުރުމަށް ބޭނުންކުރެވޭކަހަލަ ވެކިއުމް ކްލީނަރއެއް ބޭނުން ކޮށްގެންނެވެ.

ކ. މޮޕްއަޅާއިރުއާއި ތަޅުންގަނޑު ދޮންނައިރު، އެސަރަހައްދުގެ ތަޅުން ތެމިފައިވާކަން އަންގައިދިނުމުގެ ގޮތުން ދިވެހިބަހާއި އިނގިރޭސި ބަހުން ލިޔެފައިވާ ބޯޑެއް ބަހައްޓަން ވާނެއެވެ.

5. ކުނިއުކާލުމާއި ކުނި ނައްތާލުން

5.1 ކުނި އުކާލުން

ހ. ކުނިއުކާލުމަކީ ހޮސްޕިޓަލުގެ ހުރިހައި ތަނަކުން އުފެދޭ ކުނިބުނި ރައްކާތެރިކަމާއެކު އުކާލުމެވެ. ހޮސްޕިޓަލަކީ ބޭސްފަރުވާ ކުރާ މަރުކަޒަކަށް ވާތީ ހޮސްޕިޓަލުން އުކާލެވޭ ކުނީގެ ތެރޭގައި ގިނަޢަދަދެއްގެ " ބަޔޯ-މެޑިކަލްއަދި ހަޒާރޑަސް " ނުވަތަ " ނުރައްކާތެރި ކުނީގެ ބާވަތްތައް " ހުންނާނެއެވެ. ވީމާ، މިފަދަ ތަކެތި އުކާލަންވާނީ ރައްކާތެރިކަމުގެ ފިޔަވަޅުތައް އެކަށިގެންވާ މިންވަރަކަށް އެޅުމަށްފަހުގައެވެ.

ށ. ކުނި އުކާލަންވާނީ ރަށުގައި ޢާއްމުކޮށް ކުނިއުކާލުމަށް ޚާއްޞަ ކުރެވިފައިވާ ތަނަކަށެވެ. އެއްވެސް ޙާލެއްގައި ޢާއްމުކޮށް މީހުން ދިރިއުޅޭ ސަރަޙައްދުތަކަށް ކުނިއުކާލައިގެން ނުވާނެއެވެ.

ނ. ގޯތިތެރެއިން ނަގާކުނިފިޔަވައި ހޮސްޕިޓަލުގެ ތެރެއިން ނަގާ ކުނިބުނީގެ ހުރިހައި ތަކެއްޗެއް ގެންދަންވާނީ "ޑަސްބިން ބޭގު" ގައި ބަންދުކޮށްގެންނެވެ.

ރ. އުކާލަން ގެންދެވޭ ހުރިހައި ކުނިބުނިތަކެއް އުފުލަންވާނީ މަގުމައްޗަށާއި އެހެނިހެން ތަންތަނަށް ނޭޅޭފަދަ ރައްކާތެރި ގޮތެއްގައެވެ.

ބ. ހޮސްޕިޓަލްގެ ބަގީޗާ އާއި ގަސްތައް ކޮށުމުގެ ސަބަބުން އުފެދޭ ކުނި އުކާލަން ވާނެއެވެ.

ޅ. ހޮސްޕިޓަލުން އުފެދޭ ކުނި ކޮންޓްރެކްޓަރަށް ލިބޭ ހިސާބުން ފެށިގެން 1 ( އެކެއް ) ދުވަސްތެރޭގައި ހޮސްޕިޓަލުން ބޭރު ކުރަންވާނެއެވެ. 1 ( އެކެއް ) ދުވަހައްވުރެ ގިނަދުވަސްވާންދެން ހޮސްޕިޓަލްގައި ކުނިޖަމާކޮށްފައި ބަހައްޓައިގެން ނުވާނެއެވެ.

5.2 ކުނި ނައްތާލުން

ހ. ކުނި ނައްތާލުމަކީ އަންދައިލުން، ވަޅުލުން ނުވަތަ ކަނޑުފެއްތުން ފަދަ ގޮތަކަށް، ތިމާވެއްޓާއި ރަޙުމަތްތެރި، ރައްކާތެރި ގޮތެއްގައި ކުނިތައް ނައްތާލުމެވެ. މިގޮތަށް ކުނި ނައްތާލަންވާނީ އިންސާނުންނަށާއި ތިމާވެއްޓަށް އޭގެސަބަބުން އެއްވެސްކަހަލަ ގެއްލުމެއް ނުލިބޭފަދަ ރައްކާތެރިކަމުގެ ފިޔަވަޅު އެޅުމަށްފަހުގައެވެ.

ށ. ކުނިނައްތައިލުމުގައި ތިރީގައިއެވާ ކަންކަމުގެ މައްޗަށް ސަމާލުކަން ދޭންވާނެއެވެ. އަދި މި މާއްދާގެ 5.1 ގައި ނަންގަނެވިދިޔަ " މެޑިކަލް ހަޒާރޑްސް " ނައްތާލަންވާނީ ތިރީގައި އެވާގޮތުގެމަތީން އަޅަންޖެހޭ ރައްކާތެރިކަމުގެ ފިޔަވަޅުތައް އެޅުމަށްފަހުގައެވެ.

ނ. ބިމުގައި ވަޅުލެވޭ ހުރިހައި އެއްޗެއް ވަޅުލަންވާނީ އެކަށީގެންވާ ފުންމިނެއްގައެވެ. އަދިވަޅުލެވޭ އެއްވެސްއެއްޗެއް ކުކުޅާއި، ބުޅަލާއި މިނޫނަސް މިބާވަތުގެ ޖަނަވާރުތަކަށް ކޮނެގެން ނެގޭފަދަ ގޮތަކަށް ވަޅުލައިގެން ނުވާނެއެވެ.

ރ. ނައްތާލަންޖެހޭ ތަކެތީގެ ތެރޭގައިހިމެނޭ ސިރިންޖް، އައިވީ ސެޓް، ކެނިއުލާ، ކަފަ، ބެންޑޭޖް އަދި މިނޫނަސް މިބާވަތުގެ އެންމެހައިތަކެތި ނައްތާލަންވާނީ އިންސިނެރޭޓްކޮށް ( އަންދާލައި) ގެންނެވެ.

ބ. ޑިސްޕޯސެބަލް ޝާރޕްސް ނުވަތަ އިންޖެކްޝަން ކަށްޓާއި އޮޕްރޭޝަން ކުރާ ތިލަ އާއި މިނޫނަސް މިފަދަ ތޫނުތަކެތި ނައްތާލާނީ އެތަކެތި ވަކިކޮށް އަންދާލައިގެންނެވެ. (މިފަދަ ތަކެތި ހުންނާނީ ހޮސްޕިޓަލުގެ ފަރާތުން ވަކިކޮށް، ވަކިވަކި އެއްޗެއްސަށް އަޅާފައެވެ. )

ޅ. އަންދާލައިގެން ނައްތާލަންޖެހޭ ބާވަތްތަކުގެތެރޭގައި ހިމެނޭ އެއްވެސް އެއްޗެއް ކުނިގޮނޑަށް ގެންގޮސްގެން ނުވާނެއެވެ. މިފަދަ ތަކެތި އަންދާލަންވާނީ ހޮސްޕިޓަލުގައި ބެހެއްޓިފައިވާ އިންސިނެރޭޓަރުގައެވެ.

6. އިތުރު ބަޔާން

ހ. މަސައްކަތަށް ބޭނުންވާ އެންމެހައި ތަކެތި ހޯދަންޖެހެނީ މަސައްކަތާއި ޙަވާލުވާ ފަރާތުން ކަމަށް ވުމާއިއެކު ތަކެތި ހޯދުމުގެ ކުރިން އެތަކެތި މަސައްކަތުގައި ބޭނުންކުރުމުގެ ހުއްދަ ހޯދުމަށްޓަކައި ވެރިފަރާތަށް ހުށަހަޅަން ވާނެއެވެ. ތަކެތި ބޭނުންކުރަންވާނީ ވެރިފަރާތުން ހުއްދަ ހޯދުމަށްފަހުގައެވެ. ވެރިފަރާތުން ހުއްދަ ނުހޯދައި އެއްވެސް ބާވަތެއް މި މަސައްކަތުގައި ބޭނުން ކޮށްގެން ނުވާނެއެވެ.

ށ. މަސައްކަތަށް ގެނެވޭތަކެތި ރައްކާކޮށްފައި ބަހަށްޓަންވާނީ އެކަށީގެންވާ ރައްކާތެރިކަމުގެ ފިޔަވަޅު އެޅުމާއެކު ހަލާކު ނުވާގޮތަށެވެ. އަދި ތަކެތި ގުދަން ކުރުމުގައި އެތަކެތި އުފެއްދި ފަރާތުގެ އިންސްޓްރަކްޝަނާއި އެއްގޮތަށް ޢަމަލުކުރުމަށް ޚާއްޞަ ސަމާލުކަމެއް ދޭންވާނެއެވެ. އަދި ހޮސްޕިޓަލްގެ ތަނެއް ކުއްލި ގޮތަކަށް ސާފުކުރުމަށް އެދިއްޖެ ނަމަ ވަގުތުން އެތަނެއް ސާފުކޮށްދޭންވާނެއެވެ.